Diari Oficial de la Generalitat Valenciana


Sumari del DOGV 1227, del 19-01-1990 (1990/816337)

DECRET 3/1990, de 8 de gener, del Consell de la Generalitat Valenciana, pel qual es crea el Registre d'Explotacions Ramaderes de la Comunitat Valenciana.
---------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/01/08/3/dof/vci/html**

### Dades del document

Número de DOGV
:   1227

Data del DOGV
:   19-01-1990

Secció del DOGV
:   DISPOSICIONS GENERALS

Número del document
:   1990/816337


Data del document
:   08-01-1990

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 3/1990, de 8 de gener, del Consell de la Generalitat Valenciana, pel qual es crea el Registre d'Explotacions Ramaderes de la Comunitat Valenciana.  
La ramaderia representa un subsector d'importància crecient en la producció agrària de la Comunitat Valenciana.  
Particularment en les zones desfavorides contribueix a elevar les rendes dels agricultors i a fixar la població en el medi rural.  
La incorporació d'Espanya a la Comunitat Econòmica Europea ha suposat la inclusió dels productes ramaders en les corresponents Organitzacions Comuns del Mercat, i és l?explotació ramadera, en molts casos, beneficiaria d'ajudes per al sosteniment de preus i rendes. Així mateix, en els últims anys han aparegut brots epizootiològics que minven les produccions d'algunes espècies d'animals domèstics. Resulta, per tant, d'interés disposar d'un Registre d'Explotacions Ramaderes que, complementat amb la Cartilla d'Explotació Ramadera, permeta conéixer els censos, la seua distribució, la seua evolució i incidències sanitàries, i que íntegre els actuals Registres d'Explotacions Porquines i Apícoles.  
Per açò, a proposta del Conseller d?agricultura i Pesca, i prèvia deliberació del Consell en sessió celebrada el de 1989,  
DISPOSE  
Article primer  
Crear el Registre d'Explotacions Ramaderes de la Comunitat Valenciana, dependent de la Conselleria d?agricultura i Pesca.  
Article segon  
Hauran d'inscriure?s en el Registre, les explotacions ramaderes radicades a la Comunitat Valenciana, i es considera a l?efecte, les unitats tècnico -econòmiques caracteritzades per la utilització d'una mateixa mà d'obra i uns mateixos mitjans de producció ordenats per a la producció ramadera, primordialment amb fins de mercat, i també totes aquelles entitats i instal·lacions que d'altra manera empren habitualment animals amb fins comercials, benèfics o esportius.  
Hauran d'inscriure's també, quan no s'integren en una explotació ramadera radicada a la Comunitat Valenciana, les instal·lacions, agents de comercialització, centres de venda, recintes annexos i vehicles dedicats a l'activitat ramadera, ubicats al territori de la Comunitat.  
Article tercer  
La inscripció en el Registre haurà d'obtenir-se amb caràcter previ a l'inici de l'activitat, cas de les explotacions de nova implantació.  
Els titulars de les explotacions inscrites hauran de sol·licitar igualment, la modificació de les dades de la inscripció, quan es produesquen ampliacions, reduccions o altres variacions objectives de l'explotació.  
Cas de transmissió d'explotacions prèviament inscrites, caldrà anotar aquest canvi de titularitat en el Registre, prèvia comunicació del nou i de l'anterior titular, que mantindrà fins aleshores la seua responsabilitat sobre l'explotació. El titular inscrit haurà de comunicar el cessament de l'activitat.  
Article quart  
A sol·licitud dels titulars de les explotacions, les inscripcions i les seues modificacions objectives, les acordarà el Director de Producció i Indústries Agràries, prèvia comprovació del compliment de les normes sobre ordenació sanitària i zootècnica en els distints sectors pecuaris, i de les relatives a distàncies mínimes entre instal·lacions, fixades per la Conselleria d?Agricultura i Pesca.  
Article cinquè  
Seran clandestines a tots els efectes legalment prevists, les explotacions i instal·lacions no inscrites en el Registre d'Explotacions Ramaderes.  
La correcta inscripció serà condició necessària per a participar de les ajudes que establesca el Consell per al foment, modernització i desenvolupament de l'activitat ramadera.  
DISPOSICIO ADDICIONAL  
S'integren en el Registre d'Explotacions Ramaderes de la Comunitat Valenciana, els actuals Registres d'Explotacions Porquines i Apícoles, que podran mantenir la seua actual denominació i funcionament, tret del que disposa aquest Decret, i del que s'establesca en les disposicions que el desenvolupen.  
DISPOSICIO TRANSITORIA  
Els titulars d'explotacions ramaderes actualment existents hauran de sol·licitar la seua inscripció en el Registre, en el termini de sis mesos, des de l'entrada en vigor d'aquest Decret. La inscripció s'acordarà automàticament, sense el control específic previ, a què es refereix l'article quart del present Decret, sense perjudici del normal desenvolupament dels procediments d'inspecció i dels seus resultats sancionadors.  
DISPOSICIONS FINALS  
Primera  
Facultar la Conselleria d?agricultura i Pesca perquè dicte les disposicions necessàries per al desenvolupament i aplicació del present Decret.  
Segona  
Aquest Decret entrarà en vigor l?endemà de la seua publicació en el Diari Oficial de la Generalitat Valenciana.  
València, 8 de gener de 1990  
El President de la Generalitat Valenciana,   
JOAN LERMA I BLASCO  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI